CELEX: 32019R2127
Language: sk
Date: 2019-10-10 00:00:00
Title: Delegované nariadenie Komisie (EÚ) 2019/2127 z 10. októbra 2019, ktorým sa mení nariadenie Európskeho parlamentu a Rady (EÚ) 2017/625, pokiaľ ide o dátum uplatňovania určitých ustanovení smerníc Rady 91/496/EHS, 97/78/ES a 2000/29/ES (Text s významom pre EHP)

12.12.2019   
               
               
                  SK
               
               
                  Úradný vestník Európskej únie
               
               
                  L 321/111
               
            
         DELEGOVANÉ NARIADENIE KOMISIE (EÚ) 2019/2127
         z 10. októbra 2019,
         ktorým sa mení nariadenie Európskeho parlamentu a Rady (EÚ) 2017/625, pokiaľ ide o dátum uplatňovania určitých ustanovení smerníc Rady 91/496/EHS, 97/78/ES a 2000/29/ES
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2017/625 z 15. marca 2017 o úradných kontrolách a iných úradných činnostiach vykonávaných na zabezpečenie uplatňovania potravinového a krmivového práva a pravidiel pre zdravie zvierat a dobré životné podmienky zvierat, pre zdravie rastlín a pre prípravky na ochranu rastlín, o zmene nariadení Európskeho parlamentu a Rady (ES) č. 999/2001, (ES) č. 396/2005, (ES) č. 1069/2009, (ES) č. 1107/2009, (EÚ) č. 1151/2012, (EÚ) č. 652/2014, (EÚ) 2016/429 a (EÚ) 2016/2031, nariadení Rady (ES) č. 1/2005 a (ES) č. 1099/2009 a smerníc Rady 98/58/ES, 1999/74/ES, 2007/43/ES, 2008/119/ES a 2008/120/ES a o zrušení nariadení Európskeho parlamentu a Rady (ES) č. 854/2004 a (ES) č. 882/2004, smerníc Rady 89/608/EHS, 89/662/EHS, 90/425/EHS, 91/496/EHS, 96/23/ES, 96/93/ES a 97/78/ES a rozhodnutia Rady 92/438/EHS (1), a najmä na jeho článok 149 ods. 2 a článok 165 ods. 3,
         keďže:
         
                     (1)
                  
                  
                     Nariadením Európskeho parlamentu a Rady (EÚ) 2017/625 sa zriaďuje rámec pre úradné kontroly a iné úradné činnosti na overenie správneho uplatňovania potravinového a krmivového práva Únie. Tento rámec zahŕňa úradné kontroly zvierat a tovaru, ktoré vstupujú do Únie z tretích krajín.
                  
               
                     (2)
                  
                  
                     Nariadením (EÚ) 2017/625 sa zrušujú smernice Rady 91/496/EHS (2) a 97/78/ES (3) s účinnosťou od 14. decembra 2019. Okrem toho sa ním mení nariadenie Európskeho parlamentu a Rady (EÚ) 2016/2031 (4) s cieľom zrušiť smernicu Rady 2000/29/ES (5).
                  
               
                     (3)
                  
                  
                     S cieľom predísť akýmkoľvek legislatívnym medzerám pred prijatím vykonávacích a delegovaných aktov, ktoré sa týkajú záležitostí uvedených v článku 47 ods. 2, článku 48, článku 51 ods. 1 písm. b), c) a d), článku 53 ods. 1 písm. a), článku 54 ods. 1 a 3 a článku 58 písm. a) nariadenia (EÚ) 2017/625, sa v nariadení (EÚ) 2017/625 stanovuje, že relevantné ustanovenia smerníc Rady 91/496/EHS a 97/78/ES a smernice 2000/29/ES sa majú naďalej uplatňovať do 14. decembra 2022 alebo do skoršieho dátumu, ktorý má určiť Komisia. Pokiaľ ide o smernicu 2000/29/ES, takýto skorší dátum má byť po dátume začatia uplatňovania nariadenia (EÚ) 2017/625.
                  
               
                     (4)
                  
                  
                     Podľa článku 53 ods. 1 písm. a) nariadenia (EÚ) 2017/625 sa prijal delegovaný akt, ktorým sa upravujú úradné kontroly na kontrolných miestach iných než hraničné kontrolné stanice. Tento akt sa bude uplatňovať od 14. decembra 2019. Pokiaľ však ide o kategórie zásielok rastlín, rastlinných produktov a iných predmetov podľa článku 47 ods. 1 písm. c) uvedeného nariadenia, začne sa uplatňovať až od 14. decembra 2020. Príslušné ustanovenia smernice 2000/29/ES by sa preto mali naďalej uplatňovať do 13. decembra 2020.
                  
               
                     (5)
                  
                  
                     Podľa článku 54 ods. 3 nariadenia (EÚ) 2017/625 sa prijal vykonávací akt, ktorým sa upravuje frekvencia identifikačných kontrol a fyzických kontrol pri vstupe zvierat a tovaru do Únie. Tento akt sa bude uplatňovať od 14. decembra 2019. Pokiaľ však ide o kategórie zásielok rastlín, rastlinných produktov a iných predmetov podľa článku 47 ods. 1 písm. c) uvedeného nariadenia, začne sa uplatňovať až od 14. decembra 2022. Príslušné ustanovenia smernice 2000/29/ES by sa preto mali naďalej uplatňovať do 13. decembra 2022.
                  
               
                     (6)
                  
                  
                     Podľa článku 47 ods. 2 písm. a) nariadenia (EÚ) 2017/625 sa okrem toho prijal vykonávací akt, ktorým sa stanovuje zoznam zvierat a tovaru, ktoré majú pri svojom vstupe do Únie podliehať systematickým úradným kontrolám. Delegovaným nariadením Komisie (EÚ) 2019/478 (6) sa medzi kategórie, ktoré majú byť uvedené na zozname, doplnili zložené výrobky. Požiadavky týkajúce sa vstupu takýchto produktov do Únie, stanovené v delegovanom nariadení Komisie (EÚ) 2019/625 (7), sa však budú uplatňovať až od 21. apríla 2021. Existujúce požiadavky na zložené výrobky sa budú naďalej uplatňovať do 20. apríla 2021. Preto sa vyžadujú prechodné opatrenia, pokiaľ ide o ustanovenia smernice 97/78/ES, ktorými sa upravujú záležitosti uvedené v článku 47 ods. 2 písm. a) nariadenia (EÚ) 2017/625 v súvislosti so zloženými výrobkami.
                  
               
                     (7)
                  
                  
                     Podľa článku 47 ods. 2 písm. b) a článku 58 písm. a) nariadenia (EÚ) 2017/625 sa prijali vykonávacie akty, ktorými sa upravuje zostavenie zoznamu tovaru podliehajúceho dočasnému zvýšeniu úradných kontrol pri vstupe daného tovaru do Únie a formát jednotného vstupného zdravotného dokladu. Tieto akty sa budú uplatňovať od dátumu uplatňovania nariadenia (EÚ) 2017/625.
                  
               
                     (8)
                  
                  
                     Podľa článku 48 a článku 51 ods. 1 písm. b), c) a d) nariadenia (EÚ) 2017/625 boli prijaté delegované akty, ktorými sa upravujú výnimky z úradných kontrol na hraničných kontrolných staniciach a zavedenie špecifických pravidiel týkajúcich sa tranzitu a prekládky. Tieto akty sa budú uplatňovať od dátumu uplatňovania nariadenia (EÚ) 2017/625.
                  
               
                     (9)
                  
                  
                     Preto je vhodné zodpovedajúcim spôsobom zmeniť nariadenie (EÚ) 2017/625.
                  
               
                     (10)
                  
                  
                     Keďže pravidlá stanovené v tomto akte sú prepojené a budú sa uplatňovať spoločne, je vhodné, aby boli stanovené v jednom akte, a nie v niekoľkých rôznych aktoch s mnohými odkazmi a rizikom duplicity.
                  
               
                     (11)
                  
                  
                     Keďže nariadenie (EÚ) 2017/625 a vyššie uvedené delegované nariadenia a vykonávacie nariadenia sa uplatňujú od 14. decembra 2019, aj toto nariadenie by sa malo uplatňovať od uvedeného dátumu.
                  
               PRIJALA TOTO NARIADENIE:
         
            Článok 1
            Zmena nariadenia (EÚ) 2017/625
            Nariadenie (EÚ) 2017/625 sa mení takto:
            
                        1.
                     
                     
                        Článok 149 ods. 1 sa nahrádza takto:
                        
                                     
                                 
                                 
                                    „1. Zodpovedajúce ustanovenia smerníc 91/496/EHS a 97/78/ES, ktorými sa upravujú záležitosti uvedené v článku 47 ods. 2 písm. b), článku 48, článku 51 ods. 1 písm. b), c) a d), článku 53 ods. 1 písm. a), článku 54 ods. 1 a 3 a v článku 58 písm. a) tohto nariadenia sa uplatňujú namiesto zodpovedajúcich ustanovení tohto nariadenia do 13. decembra 2019.
                                 
                              
                                     
                                 
                                 
                                    Relevantné ustanovenia smernice 97/78/ES, ktorými sa upravujú záležitosti uvedené v článku 47 ods. 2 písm. a) tohto nariadenia v súvislosti so zloženými výrobkami, sa naďalej uplatňujú namiesto uvedeného zodpovedajúceho ustanovenia do 20. apríla 2021.“
                                 
                              
                  
                        2.
                     
                     
                        Článok 165 ods. 2 sa nahrádza takto:
                        
                                     
                                 
                                 
                                    „2. V súvislosti so záležitosťami, ktoré upravuje smernica 2000/29/ES, sa od 15. decembra 2019 uplatňuje článok 47 ods. 2, článok 48, článok 51 ods. 1 písm. b), c) a d) a článok 58 písm. a) tohto nariadenia namiesto zodpovedajúcich ustanovení uvedenej smernice, ktoré sa prestanú uplatňovať od toho istého dátumu.
                                 
                              
                                     
                                 
                                 
                                    Zodpovedajúce ustanovenia smernice 2000/29/ES sa v súvislosti so záležitosťami upravenými v článku 53 ods. 1 písm. a) tohto nariadenia namiesto posledného uvedeného ustanovenia naďalej uplatňujú do 13. decembra 2020.
                                 
                              
                                     
                                 
                                 
                                    Zodpovedajúce ustanovenia smernice 2000/29/ES sa v súvislosti so záležitosťami upravenými v článku 54 ods. 1 a 3 tohto nariadenia namiesto posledných uvedených ustanovení naďalej uplatňujú do 13. decembra 2022.“
                                 
                              
                  
         
            Článok 2
            Nadobudnutie účinnosti a uplatňovanie tohto nariadenia
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Uplatňuje sa od 14. decembra 2019.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 10. októbra 2019
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. EÚ L 95, 7.4.2017, s. 1.
         
            (2)  Smernica Rady 91/496/EHS z 15. júla 1991 stanovujúca princípy, ktoré sa týkajú organizácie veterinárnych kontrol zvierat vstupujúcich do Spoločenstva z tretích krajín a ktoré menia a dopĺňajú smernice 89/662/EHS, 90/425/EHS a 90/675/EHS (Ú. v. ES L 268, 24.9.1991, s. 56).
         
            (3)  Smernica Rady 97/78/ES z 18. decembra 1997, ktorou sa stanovujú zásady organizácie veterinárnych kontrol výrobkov, ktoré vstupujú do Spoločenstva z tretích krajín (Ú. v. ES L 24, 30.1.1998, s. 9).
         
            (4)  Nariadenie Európskeho parlamentu a Rady (EÚ) 2016/2031 z 26. októbra 2016 o ochranných opatreniach proti škodcom rastlín, ktorým sa menia nariadenia Európskeho parlamentu a Rady (EÚ) č. 228/2013, (EÚ) č. 652/2014 a (EÚ) č. 1143/2014 a zrušujú smernice Rady 69/464/EHS, 74/647/EHS, 93/85/EHS, 98/57/ES, 2000/29/ES, 2006/91/ES a 2007/33/ES (Ú. v. EÚ L 317, 23.11.2016, s. 4).
         
            (5)  Smernica Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (Ú. v. ES L 169, 10.7.2000, s. 1).
         
            (6)  Delegované nariadenie Komisie (EÚ) 2019/478 zo 14. januára 2019, ktorým sa mení nariadenie Európskeho parlamentu a Rady (EÚ) 2017/625, pokiaľ ide o kategórie zásielok, ktoré sa majú podrobiť úradným kontrolám na hraničných kontrolných staniciach (Ú. v. EÚ L 82, 25.3.2019, s. 4).
         
            (7)  Delegované nariadenie Komisie (EÚ) 2019/625 zo 4. marca 2019, ktorým sa dopĺňa nariadenie Európskeho parlamentu a Rady (EÚ) 2017/625, pokiaľ ide o požiadavky na vstup zásielok určitých zvierat a tovaru určených na ľudskú spotrebu do Únie (Ú. v. EÚ L 131, 17.5.2019, s. 18).